Փամուքը նշում է, որ ժամանակակից Ստամբուլի մեծագոյն լուսանկարիչը ծնւել է հայկական ընտանիքում: «Առաջին անգամ Արայի մասին լսեցի 1960-ականներին, երբ տեսայ նրա լուսանկարները լայն տարածում ունեցող «Հայաթ» ամսագրում: Հօրեղբայրներիցս մէկն ամսագրի խմբագիրներից էր: Արան այստեղ տպագրում էր այնպիսի արտիստների լուսանկարներ, ինչպիսիք էին Պիկասոն եւ Դալին: Երբ իմ «Սեւ գիրքը» վէպի յաջողութիւնից յետոյ Արան առաջին անգամ ինձ լուսանկարեց, ես ուրախութեամբ գիտակցեցի, որ իսկապէս գրող եմ դարձել»,- յօդւածում պատմում է Փամուքը: